	Kasviotehtävän ohje
	Oppimisympäristö
(L=luokka, U=Ulko-oppimisympäristö)
	Tarvittavat välineet
	Arviointikohteet

	1. Orientaatio
Orientaatiossa perehdytään luonnon monimuotoisuuteen ja eliökunnan luokitteluun sekä kasvilajien tunnistamiseen kirjallisuuden tai mobiilisovellusten avulla. 
Oppilaita voidaan motivoida myös ulko-oppimisympäristöissä vaikkapa kasviruututehtävän avulla. Maahan merkitään esimerkiksi metri x metri (tai pienempi) -ruutu, jonka sisältä havainnoidaan ja lasketaan mahdollisimman monta erilaista kasvilajia. Kasveja voidaan yrittää myös tunnistaa mobiilisovellusten avulla. Lopuksi oppilaat voivat reflektoida omaa osaamistaan.  
Orientaatiossa annetaan ohje kasvikokoelman eli kasvion tekemiseen: 
· miten kasvio on tarkoitus koota
· mitä välineitä oppilas tarvitsee 
· mitä tietoja oppilaan tulee merkitä muistiin kasviota tehdessään. 
	L/U
	Oppikirja, mobiililaite, internet-sivut
	T2 Tavoitteellinen työskentely ja oppimaan oppiminen
T7 Teknologinen osaaminen ja yhteistyö teknologisessa ongelmanratkaisussa

	2. Kasviotyön suunnittelu 
Oppilas aloittaa kasviotyön suunnittelun pohtimalla omalle työlleen tavoitteita (mahdollistaa itsearvioinnin myöhemmin). Oppilas päättää
· millä tavoin hän kokoaa kasvion (esimerkiksi digitaalisesti, paperisena tai niiden yhdistelmänä)
· milloin hän tekee kasvion 
· miten laajan kasvion hän tekee.
Opettaja voi antaa ohjeet esimerkiksi lähialueella havaittavista kasvilajeista ja kokoelmaan lisättävien kasvien minimimäärästä. 
Kasvion voi tehdä yksilötyön lisäksi myös pari- tai ryhmätyönä tai koko luokan yhteisenä projektina.
	L
	Paperia, kyniä, mobiililaite tai tietokone
	T2 Tavoitteellinen työskentely ja oppimaan oppiminen
T5 Tutkimisen taidot: suunnittelu, havainnointi ja mittaukset

	3. Kasvion tekemisen aloitus
Ensin harjoitellaan yhdessä kasvion tekemistä ulko-oppimisympäristössä. Opettaja ohjeistaa, että kasvi pitää tunnistaa ennen kuvaamista tai keräämistä esimerkiksi kasvikirjan tai kasvintunnistussovelluksen avulla.
Jos kasvio kootaan kuvaamalla, oppilaita voi ohjeistaa ottamaan useampia kuvia (koko kasvista, yksittäisestä tuntomerkistä, kasvuympäistöstä) ja laittamaan oman henkilökohtaisen tunnisteen (esimerkiksi nimilappu tai oma lelu) näkyville.
Jos kasvio kootaan keräämällä ja kuivattamalla, kannattaa ohjeistaa, että kasvi
· kerätään runsaalta kasvupaikalta
· kerätään kokonaisena (mutta ei mieluiten juurineen)
· säilytetään keräämisen ajan vaikkapa hieman kosteutta sisältävässä muovipussissa
· asetellaan mahdollisimman pian kuivatukseen sisätiloissa.
Opettaja voi antaa oppilaalle valmiin, lähialueen yleisiä kasveja sisältävän kasvilajilistan, jonka avulla kasvio kootaan. 
	U
	Mobiililaite tai kamera, mahdollinen kasviprässi
	T2 Tavoitteellinen työskentely ja oppimaan oppiminen
T5 Tutkimisen taidot: suunnittelu, havainnointi ja mittaukset
T7 Teknologinen osaaminen ja yhteistyö teknologisessa ongelmanratkaisussa
T9 Ympäristössä toimiminen ja tutkiminen
T15 Biologian tiedonala: luonnon tutkiminen, eliöiden ja elinympäristöjen tunnistaminen 

	4. Kasvion varsinainen tekeminen
Kasvion tekemistä jatketaan ulko-oppimisympäristössä tunnistamalla, kuvaamalla ja/tai keräämällä ja prässäämällä. Tarvittaessa oppilasta ohjeistetaan ja tuetaan lisää. 
	U
	Mobiililaite tai kamera, mahdollinen kasviprässi sekä kasvitaulumateriaalit eli kartonki, teippiä tai lankaa ja neula, liimaa ja kasvitietolappu.
	T2 Tavoitteellinen työskentely ja oppimaan oppiminen
T5 Tutkimisen taidot: suunnittelu, havainnointi ja mittaukset
T7 Teknologinen osaaminen ja yhteistyö teknologisessa ongelmanratkaisussa
T9 Ympäristössä toimiminen ja tutkiminen
T15 Biologian tiedonala: luonnon tutkiminen, eliöiden ja elinympäristöjen tunnistaminen 

	5. Kasvion viimeistely 
Kasvion varten otetut kuvat tai kuivatetut kasvit saatetaan esitettävään muotoon. 
Kasvitiedot (mm. kasvin nimi, keräyspäivä- ja paikka, kerääjän nimi) lisätään huolellisesti kerättyjen kasvien yhteyteen.
	L/U
	Mobiililaite tai kamera, tarvittaessa tietokone, kasvitaulumateriaalit
	T2 Tavoitteellinen työskentely ja oppimaan oppiminen
T11 Tieto- ja viestintäteknologian käyttäminen

	6. Kasvion esittely
Valmiit kasviot esitellään omalle luokalle tai esimerkiksi vanhemmille. 
Oppilaan on hyvä tehdä esittelyn jälkeen itsearviointi oman osaamisen tueksi (formatiivinen arviointi).
	L/U
	Esittelyn tukena mahdollisesti mobiililaite tai tietokone (ei välttämätön)
	T2 Tavoitteellinen työskentely ja oppimaan oppiminen
T15 Biologian tiedonala: luonnon tutkiminen, eliöiden ja elinympäristöjen tunnistaminen 



